| **Adolfas Mejerisvok. *Adolf Meyer*** |
| --- |
|  |
| Gimė | 1881 m. birželio 17 d.Mechernichas, Vokietija |
| Mirė | 1929 m. liepos 24 d. (48 metai)Baltrumas, Vokietija |
| Tautybė | vokietis |
|  |
| Veikla | vokiečių architektas |
|  |
|  **Vikiteka** | Adolf Meyer |

**Adolfas Mejeris** (vok. *Adolf Meyer*, 1881 m. birželio 17 d. Mecherniche, Vokietijoje – 1929 m. liepos 24 d. Baltrume, Vokietijoje) – vokiečių architektas ir dizaineris.

Biografija
----------

1895–1897 m. Mecherniche mokėsi staliaus amato ir piešimo. Vėliau iki 1901 m. dirbo baldų dirbtuvėse Kelne, Krefelde ir Diuseldorfe. Nuo 1903 m. mokėsi Taikomųjų menų mokykloje Kelne, nuo 1904 m. – Taikomųjų menų mokykloje Diuseldorfe pas Pėterį Bėrensą ir Johanesą Lauveriksą (*Johannes Ludovicus Mattheus Lauweriks*). 1907 m. pradėjo dirbti P. Bėrenso studijoje Berlyne. 1909–1910 m. dirbo par Bruną Paulį (*Bruno Paul*). 1910 m. kartu Valteriu Gropijumi įkūrė savo architektūrinę bendrovę Noibabelsberge (Potsdame).1914 m. bendrovei nutraukus veiklą, įsidarbino Berlyne statybos bendrovėje „Breest & Co". 1919 m. V. Gropijaus pakviestas į „Bauhaus" architektūros ir taikomosios dailės mokyklą Veimare, 1920–1925 m. dėstė joje braižybą ir statybą.

1925 m. mokyklai užsidarius, liko Veimare laisvai samdomu architektu. 1926 m. dalyvavo „Neue Baukunst" („Naujoji architektūra") parodoje Jėnoje. Tais pačiais metais pagal V. Gropijaus rekomendaciją paskirtas Frankfurto prie Maino savivaldybės statybos pareigūnu vadovauti statybos konsultacijoms vietinėje statybos valdyboje. Tuo pat metu dėstė statybos inžineriją Frankfurto dailės mokykloje. 1929 m. nuskendo, besimaudydamas Šiaurės jūroje, prie Baltrumo salos.

Projektai
---------

Kartu su V. Gropijumi 1911 m. suprojektavo Fagus gamyklos Alfelde pagrindinį pastatą, davusį pradžią tarptautiniam modernizmui, 1914 m. – administracinį pastatą ir fabriką „Vokiečių verkbundo" (*Deutscher Werkbund*) parodai Kelne. 1925 m. suprojektavo planetariumą Jėnoje, 1925–1926 m. – Gildenhalio gyvenamųjų namų kvartalą Noirupine. Dirbdamas Frankfurto savivaldybėje sukūrė projektų municipalinėms įmonėms: gamykloms, dirbtuvėms, sandėliams ir kitiems gamybiniams pastatams.

* Kartu su V. Gropijumi suprojektuota Fagus gamykla Alfelde 2011 m. įtraukta į Pasaulio paveldo sąrašąKartu su V. Gropijumi suprojektuota Fagus gamykla Alfelde 2011 m. įtraukta į Pasaulio paveldo sąrašą
* Auerbacho vila Jėnoje (kartu su V. Gropijumi, 1924 m.)Auerbacho vila Jėnoje (kartu su V. Gropijumi, 1924 m.)
* Elektrinė Frankfurte prie MainoElektrinė Frankfurte prie Maino

Literatūra
----------

* Annemarie Jaeggi, *Adolf Meyer. Der zweite Mann: Ein Architekt im Schatten von Walter Gropius*. Argon-Verlag, Berlin 1994, ISBN 3-87024-264-7

Šaltiniai
---------

1. ↑  *Walter Gropius (1883-1969)* , Encyclopedia of Art and Design. Nuoroda tikrinta 2021-05-30.
2. 1 2 3  *Adolf Meyer. 1920–1925 Bauhaus teacher* Archyvuota kopija 2023-03-22 iš Wayback Machine projekto. Bauhaus Kooperation. Nuoroda tikrinta 2023-04-09.
3. ↑  *Adolf Meyer*, Lars Müller Publishers. Nuoroda tikrinta 2023-04-10.
4. ↑  *Living monument to architecture and production*, Fagus Werk. Nuoroda tikrinta 2023-04-10.
5. ↑  Katrin Kühne, *Wohnen in der Neuen Sachlichkeit*, Deutschlandfunk, 2009-07-05. Nuoroda tikrinta 2023-04-10.